MAJOR จับมือ BKI มอบประกันภัยโควิด “คอมพลีท กลุ่ม” ให้พนักงาน
MAJOR จับมือ BKI มอบประกันภัยโควิด-19 “คอมพลีท กลุ่ม” ให้พนักงานฟรี คุ้มครองสูงสุดถึง 300,000 บาท
MAJOR จับมือ BKI มอบประกันภัยโควิด-19 “คอมพลีท กลุ่ม” ให้พนักงานฟรี คุ้มครองสูงสุดถึง 300,000 บาท
23 มิ.ย. 2564

นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ  MAJOR ร่วมกับ นางสาวลสา โสภณพนิช ผู้อำนวยการ ธุรกิจนายหน้า บริษัท กรุงเทพประกันภัย จำกัด (มหาชน) หรือ BKI ให้ความสำคัญสูงสุดกับการดูแลพนักงานในเครือเมเจอร์ ซีนีเพล็กซ์ กรุ้ป โดยส่งมอบความคุ้มครองการเจ็บป่วยจากการติดเชื้อไวรัสโคโรนา ทำประกันภัยโควิด คอมพลีท กลุ่ม มอบให้ฟรี! แก่พนักงานในเครือเมเจอร์ ซีนีเพล็กซ์ กรุ้ป “เพราะเราเป็นครอบครัวเดียวกัน” จาก กรุงเทพประกันภัย ด้วยความคุ้มครองสูงสุดถึง 300,000.- บาท
โดยเมื่อตรวจพบว่าเจ็บป่วยด้วยโรคโควิด-19 รับทันที 10,000 บาท พร้อมค่ารักษาพยาบาล และครอบคลุมเมื่อเจออาการแพ้วัคซีนป้องกันโควิด-19 ระยะเวลาคุ้มครองนาน 1 ปี ตั้งแต่วันที่ 2 มิถุนายน 2564-30 มิถุนายน 2565 ถือเป็นอีกหนึ่งความมุ่งมั่นในการดูแลพนักงานให้เสมือนเป็นคนในครอบครัวเดียวกัน และเพื่อเป็นการสร้างขวัญกำลังใจในการทำงานจากสถานการณ์การแพร่ระบาดของเชื้อไวรัสโควิด-19 อีกด้วย